નેહાએ પોતાના ગયા અઠવાડિયા વિષે વિચાર્યું, "પહેલા તો હું ગણિતની પરીક્ષામાં નાપાસ થઇ અને પછી મારી નાની બહેને મારો વિજ્ઞાનનો પ્રોજેક્ટ બગાડી નાખ્યો. આ વર્ષે હું સ્પોર્ટ્સ ટીમમાં પણ સિલેક્ટ ના થઇ અને છેલ્લે, મને આ ખજાનો એવા સમયે મળ્યો જ્યારે મારી બર્થ ડે નજીક આવી રહી છે ! છતાંપણ મને કોઈ ખુશી નથી થઇ રહી... શા માટે ? આમ તો એને આ વાતનો જવાબ ખબર જ હતો. જે ક્ષણથી એણે ચોરી કરવાનું વિચાર્યું ત્યારથી જ એને પકડાઈ જવાનો ડર સતાવતો હતો. એ જાણતી હતી કે આ પૈસા વાપરવા માટે એને જૂઠું બોલવું પડશે અને એક જૂઠ છૂપાવવા માટે બીજા અનેક જૂઠ બોલવા પડશે. નેહાના મનની શાંતિ ખોવાઈ ગઈ હતી પણ એને સાચા-જૂથની પરખ હતી. થોડીવાર માટે એ પોતાની પ્રામાણિકતા ગુમાવી ચૂકી હતી પણ હવે તેને પાછી મેળવવા માંગતી હતી.